Številka: 430-65/2021-3

Datum: 20. 7. 2021

**RAZPISNA DOKUMENTACIJA**

JAVNI RAZPIS ZA ODDAJO JAVNEGA NAROČILA KOT NAROČILO MANJŠE VREDNOSTI

za izbiro izvajalca za

**»Rekonstrukcijo ceste Orlaka – Valična vas (1. faza)«**

Objavljeno na spletni strani občine.

NAROČNIK:

Občina Trebnje

**NAVODILO PONUDNIKOM ZA IZDELAVO PONUDBE**

**1. NAROČNIK**

V skladu z Zakonom o javnem naročanju (Uradni list RS, št. 91/15 in 14/18; v nadaljevanju ZJN-3) in Navodilom o izvajanju postopkov evidenčnih in javnih naročil in o evidencah naročil naročnika Občine Trebnje, št. 007-7/2020-3, z dne 21. 12. 2020, naročnik **OBČINA TREBNJE, Goliev trg 5, Trebnje,** ki jo zastopa župan Alojzij Kastelic, oddaja javno naročilo za izbiro izvajalca:

**»Rekonstrukcija ceste Orlaka – Valična vas (1. faza)«**

Kot ponudnik lahko na razpisu konkurira vsaka pravna ali fizična oseba, ki je registrirana za dejavnost, ki je predmet razpisa, in ima za opravljanje te dejavnosti vsa predpisana dovoljenja.

**2. ZAKONI IN PREDPISI**

Postopek oddaje javnega naročila bo potekal v skladu z določbami Navodila o izvajanju postopkov evidenčnih in javnih naročil in o evidencah naročil naročnika Občine Trebnje, št. 007-7/2020-3, z dne 21. 12. 2020 in ob upoštevanju naslednje zakonodaje:

* Zakon o javnem naročanju (Uradni list RS, št. 91/15 in 14/18; v nadaljevanju ZJN-3);
* Zakon o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1I, 60/17 in 72/19; v nadaljevanju: ZPVPJN);
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US);
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20);
* Obligacijski zakonik (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631; v nadaljevanju: OZ) ter
* vsa ostala veljavna zakonodaja, ki velja v Republiki Sloveniji in ureja zadevno področje.

**3. IZDELAVA PONUDBE**

Ponudnik mora izdelati ponudbo v slovenskem jeziku, vrednosti ponudbe pa morajo biti izražene v EUR. Cena mora vsebovati vse stroške, popuste, rabate in davek na dodano vrednost, ki mora biti prikazan posebej. Ponudba se sestavi tako, da ponudnik vpiše zahtevane podatke v obrazce – priloge, ki so sestavni del razpisne dokumentacije.

**Pogoji za popolno ponudbo:**

**Za formalno popolnost in pravilnost mora ponudnik predložiti vse zahtevane in potrjene dokumente. Ponudba mora biti podana na obrazcih iz prilog razpisne dokumentacije. Vse priloge morajo biti s strani ponudnika podpisane in žigosane.**

**Ponudba se ne sme pisati s svinčnikom ali z rdečim pisalom, prav tako tudi ni dovoljeno vstavljanje in dopisovanje v ponudbo.**

Ponudnik mora v razpisni dokumentaciji izpolniti vsa prazna mesta z jasnimi tiskanimi črkami. Razpisna dokumentacija mora biti podpisana s strani pooblaščene osebe in ožigosana z žigom ponudnika. Morebitne popravke v ponudbi mora ponudnik opremiti z žigom in podpisom svoje pooblaščene osebe.

Od ponudnika se pričakuje, da bo skrbno pregledal vse navedene dokumente. Neizpolnitev vseh zahtev iz razpisne dokumentacije pomeni, da naročnik ponudbo, kot nepopolno zavrne.

**4. ROK IN NAČIN PREDLOŽITVE PONUDBE**

Naročnik mora ponudbe prejeti do **10. 8. 2021, do vključno 10.00 ure**. Zaželeno je, da se ponudba odda elektronsko na naslov: [obcina.trebnje@trebnje.si](mailto:obcina.trebnje@trebnje.si). Ponudba se lahko pošlje tudi po pošti.

Obravnavali bomo ponudbe, ki bodo do roka prispele po pošti na naslov Občina Trebnje, Goliev trg 5, 8210 Trebnje. Ponudba, ki je oddana na pošto priporočeno pred rokom za predložitev ponudb, a prispe k naročniku po poteku tega roka, ni pravočasna ponudba in bo neodprta vrnjena ponudniku z navedbo, da je prepozna.

Ponudnik predloži ponudbo v zapečatenem ali v zaprtem ovitku tako, da je na odpiranju možno preveriti, da je ovitek zaprt tako kot je bil predan. Na ovitku mora biti naslov naročnika z vidno oznako NE ODPIRAJ – »Rekonstrukcija ceste Orlaka – Valična vas (1. faza)« in ime ter naslov ponudnika na hrbtni strani ovojnice ponudbe.

Upoštevane bodo vse ponudbe, ki bodo prispele v roku, navedenem v javnem razpisu, in bodo pravilno označene.

**5. VSEBINA PONUDBE – POPOLNA PONUDBA**

Naročnik bo upošteval ponudbe, ki bodo pripravljene v skladu s temi navodili in na obrazcih.

1. **Povabilo k predložitvi ponudb (manjše vrednosti)**
2. **Navodilo ponudnikom za izdelavo ponudbe**
3. **Ponudba – OBRAZEC št. 1**
4. **Izjava o sposobnosti - OBRAZEC št. 2**
5. **Podatki o podizvajalcu – OBRAZEC št. 3**
6. **Izjava o sprejemanju pogojev razpisne dokumentacije - OBRAZEC št. 4**
7. **Menična izjava za dobro izvedbo del – OBRAZEC št. 5**
8. **Kadrovska zmogljivost za izvedbo naročila - OBRAZEC št. 6**
9. **Osnutek pogodbe – OBRAZEC št. 7**
10. **Izjava o nepovezanosti s funkcionarjem naročnika – OBRAZEC št. 8**

**6. OSNUTEK POGODBE**

Ponudnik priloži ponudbeni dokumentaciji podpisan osnutek pogodbe iz razpisne dokumentacije, vsaka stran mora biti žigosana in na koncu s strani ponudnika podpisana. Morebitno dodano, izpuščeno ali spremenjeno besedilo mora biti zaradi preglednosti posebej označeno, in sicer: spremenjeno ali dodano besedilo – s poudarjenim tiskom, izpuščeno besedilo – s prečrtanjem besedila.

**7. ČASOVNA VELJAVNOST PONUDBE**

Veljavnost ponudbe je časovno omejena, veljati mora še najmanj 60 dni od dneva, ki je v navodilih za pripravo ponudbe, določen, kot zadnji dan za oddajo ponudb.

**8. ROK PLAČILA**

Rok plačila je 30. dan od uradno prejetih, s strani nadzornega organa potrjenih začasnih mesečnih situacij in končne obračunske situacije.

V kolikor je rok plačila krajši od zahtevanega, ali ponudnik izstavlja račune drugače kot jih zahteva naročnik, se ponudba izloči iz nadaljnje obravnave.

**9. ROK IZVEDBE DEL**

Rok izvedbe del: **29. 10. 2021**

**10. ZAVAROVANJA**

**Zavarovanje za dobro izvedbo pogodbenih obveznosti:**

Izbrani ponudnik bo moral v roku 10 dni od sklenitve pogodbe naročniku izročiti bianco menico in menično izjavo v višini 10 % pogodbene vrednosti z davkom na dodano vrednost in z veljavnostjo do vključno 60 dni dalj, kot je v pogodbi določen skrajni rok za izvedbo naročila. Finančno zavarovanje mora biti nepreklicno, brezpogojno in unovčljivo na prvi poziv. Če se bo rok za izvedbo naročila podaljšal, bo potrebno temu ustrezno podaljšati tudi veljavnost finančnega zavarovanja. Menico za dobro izvedbo pogodbenih obveznosti naročnik unovči, če izvajalec svojih obveznosti do naročnika ne izpolni skladno s pogodbo, v dogovorjeni kvaliteti, obsegu in roku ali v primeru, da izvajalec po svoji krivdi odstopi od pogodbe in v primeru, da naročnik po krivdi izvajalca odstopi od pogodbe.

**DOKAZILO:**

Ni zahtevano dokazilo. Ponudnik s podpisom OBRAZCA št. 5 potrjuje, da bo naročniku izročil ustrezno zavarovanje.

**11. SKLENITEV POGODBE**

Izbrani ponudnik je dolžan najkasneje v roku osmih (8) dni po prejemu pogodbe v podpis naročniku vrniti podpisano pogodbo, sicer naročnik lahko sklepa, da ponudnik od podpisa pogodbe odstopa. Pogodba je sklenjena, ko jo podpišejo vsi pogodbeni partnerji (pri skupni ponudbi tudi vsi partnerji).

Pogodba postane veljavna pod pogojem, da izbrani ponudnik predloži finančno zavarovanje za dobro izvedbo pogodbenih obveznosti.

Naročniku je z zakonom prepovedano skleniti pogodbo s ponudnikom, ki je uvrščen v evidenco poslovnih subjektov iz 35. člena Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo), že sklenjene pogodbe s takim ponudnikom pa so nične.

Pred sklenitvijo pogodbe v vrednosti nad 10.000 EUR (brez DDV) mora izbrani ponudnik na naročnikov poziv v 8 dneh od prejema poziva posredovati izjavo s podatki o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe šteje, da so z njim povezane družbe.

**12. MERILA ZA IZBOR NAJUGODNEJŠEGA PONUDNIKA**

Naročnik bo pri ocenjevanju ponudb in pri izbiri najugodnejše ponudbe upošteval merilo:

* **najnižja cena.**

Če naročnik v postopku javnega naročila manjše vrednosti ne pridobi nobene sprejemljive ponudbe, lahko v postopek oddaje naročila manjše vrednosti vključi pogajanja brez predhodne objave.

**13. PRAVICA DO REVIZIJE**

Za javna naročila, za katera se zakon, ki ureja javno naročanje, ne uporablja ali se uporablja le v zvezi z vodenjem evidence in sporočanjem statističnih podatkov, pravno varstvo po Zakonu o pravnem varstvu v postopkih javnega naročanja ZPVPJN (Uradni list RS, št. 43/11, 60/11 – ZTP-D, 63/13, 90/14 – ZDU-1I, 60/17 in 72/19) ni zagotovljeno.

**14. ZAKLJUČEK**

Zahvaljujem se vam za izkazan interes in za zaupanje na dobro in uspešno poslovno sodelovanje, ki ste ga izkazali s sodelovanjem na javnem naročilu. V želji, da bi prav vaša ponudba čim bolj izpolnjevala zahtevane razpisne pogoje, se vam najlepše zahvaljujem in vas lepo pozdravljam.

Trebnje, dne 20. 7. 2021

|  |  |
| --- | --- |
|  | Alojzij Kastelic  ŽUPAN |